
## Údržba textilných materiálov – pranie, žehlenie

**Údržba je spôsob ako udržiavať materiál v čistom stave.**

Každý textilný výrobok musí mať údaje o spôsobe údržby na etikete!!!

Symboly sú vyznačené v poradí:

1. pranie - vanička
2. bielenie - trojuholník
3. sušenie - štvorec
4. žehlenie - žehlička
5. chemické čistenie - kruh

**Pranie**

* vanička znázorňuje symbol prania.
* číslo vo vaničke udáva teplotu pri praní
* preškrtnutá vanička - nesmie sa prať
* vanička s rukou – ručné pranie
* čiarka pod vaničkou – šetrne pranie aj žmýkanie (odstreďovanie)



**Rady pred praním:**

* prečítať symboly na etikete a odevy triediť podľa teploty a farby
* zapnúť zipsy, vyprázdniť vrecká
* otočiť naruby, aby sa ochránila farba

**Žehlenie**

* žehlička znázorňuje symbol žehlenia
* teplotu udávajú bodky v žehličke (jedna, dva alebo tri)
* viac bodiek, vyššia teplota
* preškrtnutá žehlička označuje zákaz žehlenia



**Rady pred žehlením:**

* prečítať symboly na etikete výrobku
* odevy roztriediť podľa teploty žehlenia
* ľahšie sa žehlia vlhké výrobky (pokropíme ich vodou)

**Úlohy:**

1. Opíšte poznámky do zošita.
2. Nakreslite symboly prania do zošita
3. Nakreslite symboly žehlenia do zošita

**Domáca úloha**

1. Vystrihnite a nalepte do zošita 5 prostriedkov na pranie.
2. Opíšte symboly etikety z tričká a nohavíc, čo máte oblečené.
3. Odfoťte a pošlite triednej učiteľke.

**Otázky na učenie:**

1. Aký symbol má pranie.
2. Aký symbol má žehlenie?
3. Popíšte rady pred praním.
4. Čo označuje číslo vo vaničke?
5. Popíšte rady pred žehlením.
6. Čo symbolizujú bodky v žehličke?